《池州和同官咏梅花》
宋代·张道洽

朔风吹石裂，寒谷自春生。
根老香全古，花疏格转清。
园林千树秃，篱落一枝横。
佩芷兼怀玉，悠然见此兄。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。